The Fighter
Boksač (eng. The Fighter) je biografska sportska drama iz 2010. godine. Film je režirao David O. Russell, a glumačku postavu čine Mark Wahlberg, Christian Bale, Amy Adams i Melissa Leo. Radnja filma se vrti oko profesionalnog boksača Mickya Warda i njegovog polubrata brata Dickya Eklunda. Amy Adams glumi Mickyevu djevojku, a Melissa Leo glumi njegovu majku.
Film je prvo izašao u nekoliko kina u Sjevernoj Americi  17. prosinca 2010., a u UK-u je izašao 4. veljače 2011. godine. 
Film je nominiran za sedam Oscara, uključujući najbolji film i najboljeg redatelja; osvojio je dva Oscara, za najboljeg sporednog glumca Christian Bale i za najbolju sporednu glumicu Melissa Leo.

Radnja

Micky Ward je irsko-američki boksač u velter kategoriji. Micky dolazi iz radničke obitelji iz Lowella. Majka mu je manager, a Dicky trener. Micky nema baš uspješnu karijeru, te je za većinu boksača laka prepreka.Dicky je bivši boksač,čiji je vrhunac karijere bio kad je bacio Sugar Raya Leonarda u knockdown(meč je prikazan na HBO-u). HBO sada snima dokumentarac o njemu, misleći da se radi o njegovom povratku.

Uoči Mickyeve borbe u Atlantic City-u, njegov se protivnik razbolio,te je preonađen zamjenski boksač teži 18 kilograma od Mickya. Ipak,njegova majka i Dicky prihvaćaju uvjete samo radi zarade. Micky je izgubio meč u vidljivoj nepravdi. Razočaran je svojom karijerom i započinje vezu s Charlene Fleming, bivšom studentskom atletičarkom koja je odustala od atletike i postala konobarica.

Nakon nekoliko tjedana, Alice organizira Mickyu borbu, ali Micky okljeva jer misli da će borba završiti kao prijašnja. Njegova majka i sedam sestara krive Charlene za nedostatak motivacije. Micky spominje da je dobio ponudu da trenira u Las Vegasu, ali Dicky želi da nastavi trenirati s njim. Nakon što Dicky i njegova cura pokradu jednog muškarca, dolazi policija i Dicky počne bježati. Dicky se potukao s policajcem; Micky je to vidio i krenuo pomoći od premlaćivanja, ali policajac mu slomi šaku. Na sudu Dickya pritvore, a Micky je oslobođen; konačno,Micky pere ruke od Dickya.

Glumci

 Mark Wahlberg -  Micky Ward
 Christian Bale - Dicky Eklund
 Amy Adams - Charlene Fleming
 Melissa Leo - Alice Ward
 Jack McGee - George Ward
 Frank Renzulli - Sal LoNano
 Mickey O'Keefe 
 Sugar Ray Leonard

Reakcije

Kritike 
Boksač je uglavnom dobio pohvale kritike. Kritičari su hvalili uloge Marka Wahlberga, Christiana Balea, Amy Adams i Melisse Leo. Na web stranici Rotten Tomatoes film ima 91% pozitivnih kritika  na temelju 225 mišljenja, s prosječnom ocjenom 7,8/10. Kritika se generalno složila: "Vođen zadivljujućim glumačkim trojcem Markom Wahlbergom, Christianom Baleom i Amy Adams, Boksač  je solidna filmska zabava i lako predvidiva boksačka drama". Metacritic dao je filmu prosječnu ocjenu 79/100, što ukazuje na "općenito povoljnu recenziju".

S obzirom da film uključuje boks časopis Ring također je dao svoju kritiku, rekavši da je izostavljanje trilogije s Arturom Gattijem kao da radite film o životu predsjednika Franklina D. Roosevelta, a da ne uključite Drugi svjetski rat.
Sports Illustrated nazvao je film najboljim sportskim filmom desetljeća i "jednim od najboljih nakon Scorseseovog Razjarenog bika s Robertom De Nirom".

Richard Corliss iz časopisa Time nazvao je nastup Christiana Balea jednim od 10 najboljih filmskih uloga 2010.: "U malom festivalu oporih i ukusnih nastupa, ističe se Melissa Leo kao majka dječaka i Amy Adams kao Mickyjeva djevojka, Bale sjaji najsjajnije u ulozi propalog bivšeg boksača. On pronalazi ljepotu u zvijeri ".

Nagrade i nominacije

Izvori

Vanjske veze
 
 
 
 
 

Američki filmovi
Biografski filmovi
Sportski filmovi
Dramski filmovi
Authority control 2